Γιώργος Γονιός

Ο Γιώργος Γονιός είναι Έλληνας παλαίμαχος ποδοσφαιριστής που αγωνιζόταν στις θέσεις της άμυνας. Αγωνίστηκε το πλείστον της καριέρας του με τη φανέλα του Παναθηναϊκού, με τα χρώματα του οποίου και διακρίθηκε.

Βιογραφικό 
Γεννήθηκε στην Αθήνα στις 22 Δεκεμβρίου του 1946 και ξεκίνησε το ποδόσφαιρο από τον Α.Ο. Αγ. Ιεροθέου Περιστερίου και το καλοκαίρι του 1968 πήγε στον Παναθηναϊκό, ενώ παράλληλα τον διεκδικούσε και ο Ολυμπιακός. 

Στην αρχή αγωνιζόταν σαν επιθετικός και τη σεζόν 1968-69 ήταν πρώτος σκόρερ του Παναθηναϊκού στο πρωτάθλημα με σύνολο 18 τερμάτων και κατόπιν μεταπήδησε στα μετόπισθεν και τις αμυντικές θέσεις. Με τη φανέλα του Παναθηναϊκού αγωνίστηκε μέχρι και το πρώτο επαγγελματικό πρωτάθλημα της Α' Εθνικής την περίοδο 1979-80, κατακτώντας συνολικά 4 πρωταθλήματα και 2 κύπελλα. Ήταν πρωταγωνιστής του νταμπλ το 1969 ενώ ήταν μέλος και της χρυσής ομάδας του 1971 που έφτασε στον τελικό του Γουέμπλεϊ.  Κατέκτησε το Βαλκανικό Κύπελλο ως αρχηγός της ομάδας του Παναθηναϊκού. 

Κατόπιν, το 1980 συνέχισε στον Α.Ο. Βουλιαγμένης όπου και έκλεισε την καριέρα του σε ηλικία 42 ετών το 1988, κατακτώντας μάλιστα το Πρωτάθλημα το 1985 και το Κύπελλο Ε.Π.Σ. Αθηνών το 1988.

Διακρίσεις 
 4 Πρωταθλήματα: 1969, 1970, 1972, 1977
 2 Κύπελλα: 1969, 1977
 1 Βαλκανικό Κύπελλο: 1977
 Τελικός Πρωταθλητριών: 1971
 Τελικός Διηπειρωτικού: 1971

Παραπομπές 

Έλληνες ποδοσφαιριστές
Ποδοσφαιριστές Παναθηναϊκού
Επιθετικοί ποδοσφαιριστές
Αμυντικοί ποδοσφαιριστές
Μέσοι ποδοσφαιριστές